ఎం.ఆర్.రాజగోపాల్

ఎం.ఆర్.రాజగోపాల్ (జననం 1947 సెప్టెంబరు 23) భారతీయ పాలియేటివ్ కేర్ (రోగులలో నొప్పి తగ్గించే, నివారించే వైద్యం) ఫిజిషియన్ (అనస్థీషియాలజిస్ట్). భారతదేశంలో పాలియేటివ్ కేర్ రంగంలో చేసిన గణనీయమైన కృషికి గాను అతన్ని 'ఫాదర్ ఆఫ్ పాలియేటివ్ కేర్ ఇన్ ఇండియా' అని అంటారు.

2003 లో కేరళలో స్థాపించిన పాలియమ్ ఇండియా, పాలియేటివ్ కేర్ అనే ప్రభుత్వేతర సంస్థకు రాజగోపాల్ వ్యవస్థాపక చైర్మన్.

భారత ప్రభుత్వ ఆరోగ్య మంత్రిత్వ శాఖ ద్వారా నేషనల్ ప్రోగ్రామ్ ఫర్ పాలియేటివ్ కేర్ (NPPC)ని రూపొందించడంలో రాజగోపాల్ ప్రధాన కార్యకర్త.

అతని సలహాలు, ప్రోద్బలం కారణంగా 2014 లో నార్కోటిక్ డ్రగ్స్ అండ్ సైకోట్రోపిక్ సబ్‌స్టాన్సెస్ (NDPS) యాక్ట్ ఆఫ్ ఇండియాను సవరించారు. అనవసరమైన బాధలను తగ్గించడంలో లక్షలాది మంది నొప్పి నివారణకు అనుమతించడంలో ఇది కీలకమైన దశ. 

రాజగోపాల్ జీవితం ఆధారంగా 'హిప్పోక్రాటిక్: 18 ఎక్స్‌పెరిమెంట్స్ ఇన్ జెంట్లీ షేకింగ్ ది వరల్డ్'  అనే డాక్యుమెంటరీ చిత్రాన్ని 2017 అక్టోబరు 14 న వరల్డ్ పాలియేటివ్ కేర్ డే రోజున ఆస్ట్రేలియాలోని మూన్‌షైన్ ఏజెన్సీ విడుదల చేసింది    

2018లో, భారత ప్రభుత్వం రాజగోపాల్‌ను పద్మశ్రీ అవార్డుతో సత్కరించింది, ఇది భారతదేశంలో విశిష్ట సేవ కోసం స్థాపించబడిన "అత్యున్నత పౌర పురస్కారాలలో ఒకటి"  .   2018, 2023 లలో నోబెల్ శాంతి బహుమతికి నామినేట్ అయ్యాడు.  

2022 లో రాజగోపాల్ 'వాక్ విత్ ది వియరీ'  అనే తన జ్ఞాపకాలను ప్రచురించాడు. అనేక లాన్సెట్ కమిషన్ నివేదికలకు అతను సహ రచయితగా ఉన్నాడు. 2022 లో ప్రచురితమైన 'మరణ విలువ' నివేదిక రచయితలలో ఆయన ఒకడు. 

 నిర్వహించిన పదవులు 
రాజగోపాల్ క్రింది పదవుల్లో పనిచేసాడు:

 పాలియం ఇండియా ఛైర్మన్ 
 డైరెక్టర్, WHO కోలాబరేటింగ్ సెంటర్ ఫర్ పాలసీ అండ్ ట్రైనింగ్ ఆన్ యాక్సెస్ టు పెయిన్ రిలీఫ్ (త్రివేండ్రం ఇన్‌స్టిట్యూట్ ఆఫ్ పాలియేటివ్ సైన్సెస్) 
 సభ్యుడు, ఎలిసబెత్ కుబ్లర్-రాస్ ఫౌండేషన్ బోర్డ్ 

రాజగోపాల్ అనేక అంతర్జాతీయ పత్రికల సంపాదకీయ బోర్డులో ఉన్నాడు. రెండు పాఠ్యపుస్తకాలు, అనేక పుస్తక అధ్యాయాలు (ఆక్స్‌ఫర్డ్ టెక్స్ట్‌బుక్ ఆఫ్ పాలియేటివ్ మెడిసిన్‌తో సహా), శాస్త్రీయ పత్రికలలో 30 కంటే ఎక్కువ ప్రచురణలనూ రచించాడు.

శాస్త్రీయ పత్రికలతో ప్రమేయం:

 మెంబర్, ఎడిటోరియల్ బోర్డ్, ఇండియన్ జర్నల్ ఆఫ్ పాలియేటివ్ కేర్ . 
 సభ్యుడు, ఎడిటోరియల్ బోర్డ్, జర్నల్ ఆఫ్ పెయిన్ అండ్ సింప్టమ్ మేనేజ్‌మెంట్. 
 సభ్యుడు, ఎడిటోరియల్ బోర్డ్, జర్నల్ ఆఫ్ పెయిన్ అండ్ పాలియేటివ్ కేర్ ఫార్మాకోథెరపీ.
 సభ్యుడు, ఎడిటోరియల్ బోర్డ్, పాలియేటివ్ కేర్: రీసెర్చ్ అండ్ ట్రీట్‌మెంట్. 
 సభ్యుడు, ఎడిటోరియల్ బోర్డ్, నొప్పి: క్లినికల్ అప్‌డేట్‌లు; ఇంటర్నేషనల్ అసోసియేషన్ ఫర్ స్టడీ ఆఫ్ పెయిన్. 

 పురస్కారాలు, సన్మానాలు 

 2018లో భారత ప్రభుత్వ పద్మశ్రీ అవార్డు 
 అమెరికన్ అకాడమీ ఆఫ్ హాస్పైస్ అండ్ పాలియేటివ్ మెడిసిన్ ద్వారా హాస్పైస్ అండ్ పాలియేటివ్ మెడిసిన్ విజనరీ 
 అపోలో హాస్పిటల్స్, నెట్‌వర్క్ 18 సంయుక్తంగా స్థాపించిన హీలర్స్ ఆఫ్ ఇండియా అవార్డు.   
 నవజీవన్ ఇన్స్పిరేషన్ ఆఫ్ ది ఇయర్ అవార్డు 
 జనవరి 2017లో ఆసియానెట్ న్యూస్ చీఫ్ ఎడిటర్ దివంగత TN గోపకుమార్ జ్ఞాపకార్థం TNG అవార్డు అందించబడింది   
 సౌత్ ఆసియన్ అసోసియేషన్ ఫర్ రీజినల్ కోఆపరేషన్ (సార్క్) దేశాలకు పాలియేటివ్ కేర్‌లో ఎక్సలెన్స్, లీడర్‌షిప్ కోసం క్యాన్సర్ ఎయిడ్ సొసైటీ వార్షిక అవార్డు 
 కైరాలి పీపుల్ డాక్టర్స్ అవార్డ్, 2015. 
 అలిసన్ డెస్ ఫోర్జెస్ అవార్డ్ ఫర్ ఎక్స్‌ట్రార్డినరీ యాక్టివిజం బై హ్యూమన్ రైట్స్ వాచ్ 2014లో. 
 డాక్టర్ పాల్పు మెమోరియల్ అవార్డు, డాక్టర్ పాల్పు ఫౌండేషన్, 2012 నవంబరు
 అభివృద్ధి చెందుతున్న దేశాలలో పెయిన్ మేనేజ్‌మెంట్‌లో ఎక్సలెన్స్ అవార్డు: ఇంటర్నేషనల్ అసోసియేషన్ ఫర్ స్టడీ ఆఫ్ పెయిన్, మాంట్రియల్, కెనడా. 2009  అక్టోబరు 
 మేరీ నైస్వాండర్ అవార్డు, ఇంటర్నేషనల్ అసోసియేషన్ ఫర్ పెయిన్ అండ్ కెమికల్ డిపెండెన్సీ, న్యూయార్క్, 2008 అక్టోబరు 31
 సామాజిక సేవ కోసం "కేర్ అండ్ షేర్" వార్షిక అవార్డు. "కేర్ అండ్ షేర్", USA, 2007 ఫిబ్రవరి. 

 మూలాలు 

వర్గం:జీవిస్తున్న ప్రజలు
వర్గం:1947 జననాలు